
Οδηγίες για την πραγματοποίηση κινηματογραφικών λήψεων σε μνημεία, αρχαιολογικούς χώρους και μουσεία αρμοδιότητας του ΥΠΠΟ

ΝΟΜΟΘΕΣΙΑ
1. Η αρ. ΥΠΠΟΤ/ΓΔΑΠΚ/ΑΡΧ/Α1/Φ42/1020/62/10-04-2012 Υ.Α. (ΦΕΚ 1138/Β'/10.04.2012) «Έγκριση όρων και διαδικασιών για την πραγματοποίηση κινηματογραφικών λήψεων σε μνημεία, αρχαιολογικούς χώρους, ιστορικούς τόπους και σε μουσεία, σύμφωνα με το συνημμένο κατάλογο».
2. Η αρ. ΥΠΠΟΤ/ΔΟΕΠΥ/ΤΟΠΥΝΣ/126463/28-12-2011 Κ.Υ.Α (ΦΕΚ 3046/Β'/30-12-2011) «Τέλη φωτογράφησης-κινηματογράφησης και χρήσης οπτικοακουστικών έργων και απεικονίσεων αρχαιολογικών χώρων, ιστορικών τόπων, μνημείων, μουσειακών εκθέσεων και συλλογών. Τέλη πραγματοποίησης εκδηλώσεων σε αρχαιολογικούς χώρους, ιστορικούς τόπους και ακίνητα μνημεία».
3. Η αρ. ΥΠΠΟΤ/ΓΔΑΠΚ/ΑΡΧ/Α1/Φ42/1020/62 (ΦΕΚ 1138/Β/10-4-2012) «Έγκριση όρων και διαδικασιών για την πραγματοποίηση κινηματογραφικών λήψεων σε μνημεία, αρχαιολογικούς χώρους, ιστορικούς τόπους και σε μουσεία,
σύμφωνα με το συνημμένο κατάλογο». 
4. Η αρ. ΥΠΠΟ/436630/18-09-2023 (ΦΕΚ 5591/Β/21-9-2023) «Όροι, προϋποθέσεις, όργανα και διαδικασία χορήγησης άδειας για την παραγωγή, αναπαραγωγή και διάδοση στο κοινό απεικονίσεων μνημείων που ανήκουν στο Ελληνικό Δημόσιο. 

ΑΙΤΗΣΗ - ΔΙΑΔΙΚΑΣΙΑ
Για την πραγματοποίηση κινηματογραφικών λήψεων οι ενδιαφερόμενοι οφείλουν να συμπληρώσουν το ειδικό έντυπο της αίτησης χορήγησης άδειας κινηματογράφησης, το οποίο μπορούν να αναζητήσουν στην ηλεκτρονική διεύθυνση: https://www.google.com/url?sa=t&source=web&rct=j&opi=89978449&url=https://www.culture.gov.gr/DocLib/dpansm_aitisi_adeias_kinim-videoskop_kai_xrisis_apeikonisewn_mnimeiou_MMA.doc&ved=2ahUKEwiH3dX76YqVAxWGgv0HHfQ6JyoQFnoECBoQAQ&usg=AOvVaw01ZERS6BdWvJDf0OkFqOlz 
Για την κινηματογράφηση σε μεμονωμένα μνημεία, αρχαιολογικούς χώρους ή μουσεία, παρακαλούμε να αποστείλετε το συμπληρωμένο έντυπο στην ηλεκτρονική διεύθυνση των αρμόδιων Εφορειών Αρχαιοτήτων.
Για την κινηματογράφηση σε μνημεία UNESCO ή περισσότερα του ενός μνημεία, αρχαιολογικούς χώρους ή μουσεία, παρακαλούμε να αποστείλετε το συμπληρωμένο έντυπο στην ηλεκτρονική διεύθυνση του Τμήματος Αρχαιολογικών Μουσείων και Συλλογών της Διεύθυνσης Μουσείων: tdams.dmeep@culture.gr 
Η Διεύθυνση Μουσείων είναι αρμόδια μόνο για την προώθηση του αιτήματος προς γνωμοδότηση από το Κεντρικό Αρχαιολογικό Συμβούλιο, καθώς και την έκδοση της σχετικής Απόφασης. Για οποιαδήποτε άλλη συνεννόηση σχετικά με τη διαδικασία κινηματογράφησης και την καταβολή τελών, παρακαλούμε να απευθύνεστε στις κατά τόπους αρμόδιες Εφορείες.
Προκειμένου να εξεταστεί ένα αίτημα από το Κεντρικό Αρχαιολογικό Συμβούλιο, το αίτημα πρέπει να έχει υποβληθεί τουλάχιστον έναν (1) μήνα πριν από την πραγματοποίηση της κινηματογράφησης και να συνοδεύεται από τα εξής:
1) Εξιστόρηση της υπόθεσης (σενάριο).
2) Κατάλογο και περιγραφή του τεχνολογικού εξοπλισμού.
3) Κατάλογο των μελών του συνεργείου.
4) Υπεύθυνη Δήλωση του αιτούντος ότι θα σεβαστεί τους όρους της κείμενης νομοθεσίας και ότι έχει λάβει γνώση για την καταβολή των νομίμων τελών.
5) Σε περίπτωση που ο παραγωγός υποβάλλει το σχετικό αίτημα μέσω τρίτου/εκπροσώπου, απαιτείται σχετική εξουσιοδότηση.
6) Σε περίπτωση ταινιών μυθοπλασίας, απαιτείται επιπλέον βεβαίωση από τη Διεύθυνση του Ελληνικού Κέντρου Κινηματογράφου, με την οποία τεκμηριώνεται ότι το σενάριο δεν προβάλλει τη βία, το ρατσισμό ή το σεξισμό και δεν παραβιάζει την ισχύουσα ελληνική νομοθεσία.
Αιτήματα που δεν πληρούν τις παραπάνω προϋποθέσεις δεν προωθούνται προς εξέταση στο αρμόδιο Αρχαιολογικό Συμβούλιο.

ΤΕΛΗ ΚΙΝΗΜΑΤΟΓΡΑΦΗΣΗΣ
Τα τέλη κινηματογράφησης πρέπει να καταβάλλονται πριν από την πραγματοποίηση της κινηματογράφησης και η απόδειξη να προσκομίζεται στην αρμόδια υπηρεσία (Εφορεία Αρχαιοτήτων ή Μουσείο).
Απαλλαγή από τα τέλη κινηματογράφησης δικαιούνται μόνον οι:
1. Ανασκαφείς/ερευνητές στους οποίους έχει δοθεί σχετική άδεια.
2. Επιστήμονες, Έλληνες ή αλλοδαποί, για καθαρά επιστημονικούς/εκπαιδευτικούς σκοπούς.
3. Οι πάσης φύσεως κινηματογραφικές παραγωγές του ΥΠΠΟΑ.
ΤΕΛΗ ΧΡΗΣΗΣ ΤΟΥ ΟΠΤΙΚΟΑΚΟΥΣΤΙΚΟΥ ΕΡΓΟΥ
Μετά την πραγματοποίηση της κινηματογράφησης, ο ενδιαφερόμενος αποστέλλει το παραγόμενο οπτικοακουστικό υλικό στις αρμόδιες υπηρεσίες (Εφορείες Αρχαιοτήτων ή Μουσεία) για καταβολή των τελών χρήσης του υλικού.

# Οι οδηγίες είναι αναρτημένες και στο: 
https://mitos.gov.gr/index.php/%CE%94%CE%94:%CE%A7%CE%BF%CF%81%CE%AE%CE%B3%CE%B7%CF%83%CE%B7_%CE%AC%CE%B4%CE%B5%CE%B9%CE%B1%CF%82_%CE%BA%CE%B9%CE%BD%CE%B7%CE%BC%CE%B1%CF%84%CE%BF%CE%B3%CF%81%CE%AC%CF%86%CE%B7%CF%83%CE%B7%CF%82_/_%CF%86%CF%89%CF%84%CE%BF%CE%B3%CF%81%CE%AC%CF%86%CE%B9%CF%83%CE%B7%CF%82_%CE%BA%CE%B1%CE%B9_%CF%87%CF%81%CE%AE%CF%83%CE%B7%CF%82_%CF%84%CE%BF%CF%85_%CE%BF%CF%80%CF%84%CE%B9%CE%BA%CE%BF%CE%B1%CE%BA%CE%BF%CF%85%CF%83%CF%84%CE%B9%CE%BA%CE%BF%CF%8D_%CF%85%CE%BB%CE%B9%CE%BA%CE%BF%CF%8D_%CF%83%CE%B5_%CE%BD%CE%B5%CF%8E%CF%84%CE%B5%CF%81%CE%B1_%CE%BC%CE%BD%CE%B7%CE%BC%CE%B5%CE%AF%CE%B1_%CE%BA%CE%B1%CE%B9_%CE%B9%CF%83%CF%84%CE%BF%CF%81%CE%B9%CE%BA%CE%BF%CF%8D%CF%82_%CF%84%CF%8C%CF%80%CE%BF%CF%85%CF%82

